**Ամփոփաթերթ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ՀՈՒՆԻՍԻ 30-Ի ԹԻՎ 1001-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. Ֆինանսների նախարարություն
 | 31.10.2022թ. |
| N 01/8-2/18487-2022 |
| 1.Նախագծի 1-ի և 2-րդ կետերով նախատեսվում է ՀՀ առողջապահության նախարարությանն ամրացված «Նիսսան մակնիշի (2019թ.) տրանսպորտային միջոցը հետ վերցնել և ամրացնել ՀՀ պաշտպանության նախարարությանը, իսկ պաշտպանության նախարարությանն ամրացված «Տոյոտա լենդ կրաուզեր» մակնիշի (2015թ.) և «Տոյոտա լենդ կրաուզեր» մակնիշի (2017թ.) տրանսպորտային միջոցները հետ վերցնել և ամրացնել ՀՀ առողջապահության նախարարությանը: Հիմնավորումից անհասկանալի է, թե ինչպես է «Տոյոտա լենդ կրաուզեր» մակնիշի մեքենաների փոխանցումը նպաստելու ՀՀ Կառավարության ծրագրի 4.5 կետի իրագործմանը: Մյուս կողմից անհասկանալի է Պաշտպանության նախարարություն փոխադրամիջոց հանձնելու նպատակը և հիմնավորվածությունը: 2. Նախագծի 3-րդ և 4-րդ կետերով նախատեսվում է որպես նվիրատվություն Հայաստանի Հանրապետությանը` ընդունել «Ստեփանավանի բժշկական կենտրոն ՓԲԸ-ին սեփականության իրավունքով պատկանող՝ «Մերսեդես-Բենս մակնիշի (2005թ.) և «Կարբիի բժշկական ամբուլատորիա ՀՈԱԿ-ին սեփականության իրավունքով պատկանող՝ «Մերսեդես-Բենս սպրինտեր 315 CDI մակնիշի (2007թ.) տրանսպորտային միջոցները և հաջորդիվ վերջիններս անժամկետ օգտագործման իրավունքով հանձնել համապատասխանաբար՝ «Տաշիրի բժշկական կենտրոն ՓԲԸ-ին և «Աշտարակի բժշկական կենտրոն ՓԲԸ-ին։ Կարծում ենք, որ պետական գույքի տեղափոխումները պետք է տեղի ունենան ՀՀ տարածքային կառավարման նախարարության պետական գույքի կառավարման կոմիտեի ներգրավվածությամբ կամ նախաձեռնությամբ: | 1. Չի ընդունվել: «Տոյոտա Լենդ Քրուզեր» մակնիշի ավտոմեքենաները, որոնք ամրացվում են Առողջապահության նախարարությանը ծառայելու են, որպես շտապօգնության ավտոմեքենաներ, հետևաբար նպաստելու են ՀՀ Կառավարության ծրագրի 4.5 կետի իրագործմանը:
2. Ընդունվել է: Լրամշակված նախագիծն ուղարկվել է Տարածքային կառավարման և ենթակառուցվածքների նախարարությանը դիրքորոշում ստանալու նպատակով, ինչպես նաև նախագծում կազմակերպություններին մեքենաների նվիրատվությամբ հանձնման աշխատանքների ապահովումը հանձնարարվում է Տարածքային կառավարման և ենթակառուցվածքների նախարարին:
 |
| 2. Արագածոտնի մարզպետարան | 24.10.2022  |
| N 0104527-2022 |
| Նախագծի վերաբերյալ առարկություններ և առաջարկություններ չկան: | - |
| 3. Լոռու մարզպետարան | 24.10.2022  |
| N 01/104,6/08507-2022 |
| Նախագծի վերաբերյալ առարկություններ և առաջարկություններ չկան: | - |
| 4. Տարածքային կառավարման և ենթակառուցվածքների նախարարություն | 09.11.2022թ. |
| N ԳՍ//30209-2022 |
|  «Գույք հետ վերցնելու, ամրացնելու և նվիրատվությամբ հանձնելու մասին» ՀՀ կառավարության որոշման նախագծի վերաբերյալ հայտնում ենք հետևյալը. 1. Պետական շահերի պաշտպանության նկատառումներից ելնելով՝ անհրաժեշտ է վերանայել Նախագծի 3-րդ կետում նշված գույքը «Տաշիրի բժշկական կենտրոն» ՓԲԸ-ին ոչ թե նվիրելու, այլ անհատույց օգտագործման իրավունքով տրամադրելու հարցը։ 2. Նախագծի 4-րդ կետում «անհատույց» բառից հետո լրացնել «օգտագործման» բառը, քանի որ «անհատույց իրավունքով» ձևակերպումը անորոշություն է պարունակում։ Նախագծի 4-րդ և 6-րդ կետերը դիտարկել սույն կարծիքի 1-ին կետի համատեքստում։ 3.Վերը նշված առաջարկությունների ընդունման դեպքում՝ համապատասխան փոփոխության ենթարկել Նախագծի վերնագիրը, Նախագծի 3-րդ և 4-րդ կետերը, ինչպես նաև Նախագծի ընդունման հիմնավորումը։ 4. Միաժամանակ հայտնում ենք, որ պարզ չէ, թե ինչի համար է Նախագծի նախաբանում հղում կատարված Հայաստանի Հանրապետության քաղաքացիական օրենսգրքի 685-րդ և «Պետական գույքի կառավարման մասին» օրենքի 30-րդ հոդվածներին այն դեպքում, երբ դրանք վերաբերում են գույքի անհատույց օգտագործմանը, մինչդեռ Նախագծով անհատույց օգտագործման իրավունքով գույք չի հանձնվում։ Տեղեկացնում ենք նաև, որ Նախագծի վերաբերյալ ՀՀ ՏԿԵՆ 27.10.2022թ. թիվ ԳՍ//28694-2022 գրությամբ տեղեկացվել էր, որ «7. Նախագծի ընդունման հիմնավորման 5-րդ՝ «Ակնկալվող արդյունքը» բաժնում նշվում է, որ իրավական ակտի ընդունմամբ ակնկալվում է ապահովել շտապ և անհետաձգելի բժշկական օգնության և սպասարկման բնականոն իրականացումը, մինչդեռ նախագծի համաձայն ՀՀ առողջապահության նախարարությանը և համապատասխան ԲԿ-ներին նախատեսվում է տրամադրել «Տոյոտա լենդ կրաուզեր», «Մերսեդես-Բենս, «Մերսեդես-Բենս սպրինտեր 315 CDI մակնիշի տրանսպորտային միջոցներ, ուստի կարծում ենք նշված հիմնավորումն անհրաժեշտ է խմբագրել՝ համապատասխանեցնելով Նախագծի պահանջին, ի պատասխան որի Ձեր կողմից ներկայացված Նախագծին կից ամփոփաթերթում նշված է, որ «7. Չի ընդունվել, քանի որ Նախագծի ընդունման հիմնավորման 5-րդ «Ակնկալվող արդյունքը» բաժնում նշվածը ճիշտ է՝ այդ մեքենաները շտապօգնության ավտոմեքենաներ են»։ Հաշվի առնելով վերոնշյալը, ինչպես նաև քննարկվող տրանսպորտային միջոցների մակնիշները, ՀՀ ՏԿԵ նախարարության պետական գույքի կառավարման կոմիտեն մնում է նույն դիրքորոշմանը՝ նշված տրանսպորտային միջոցների հատկացումներն ունեն լրացուցիչ պարզաբանման կարիք։ | 1.Չի ընդունվում: Այն պետական շահերին չի հակասում, բացի այդ` Առողջապահության նախարարության հաշվեկշռում նպատակահարմար չէ հաշվառել շտապօգնության ավտոմեքենա, առավել ևս բազմաթիվ քանակով, բացի դա «Տաշիրի բժշկական կենտրոն» ՓԲԸ-ն հարյուր տոկոս պետական մասնակցութմաբ մարզային ենթակայության ընկերություն է:2.Ընդունվել է: Նախագծի 4-րդ կետում «անհատույց» բառից հետո լրացվել է «օգտագործման» բառը:3.Չի ընդունվել: Նախագծի վերնագիրը չի փոփոխվել, որովհետև չեն փոփոխվել Նախագծի 3-րդ և 4-րդ կետերը: 4.Ընդունվել է մասամբ:Նախագծի նախաբանից հանվել են Հայաստանի Հանրապետության քաղաքացիական օրենսգրքի 685-րդ և «Պետական գույքի կառավարման մասին» օրենքի 30-րդ հոդվածներ բառերը: Մյուս մասով չի ընդունվել, քանի որ Նախագծի ընդունման հիմնավորման 5-րդ «Ակնկալվող արդյունքը» բաժնում նշվածը ճիշտ է` այդ մեքենաները շտապօգնության ավտոմեքենաներ են: |
| 5. Պաշտպանության նախարարություն | 31.10.2022թ. |
| N 02/16.3/35605-2022 |
| 2022 թվականի հոկտեմբերի 18-ի Ձեր N ԱԱ/06/25087-22 գրության առնչությամբ հայտնում եմ, որ «Գույք հետ վերցնելու, ամրացնելու և գույքը անհատույց, անժամկետ օգտագործման իրավունքով հանձնելու մասին» Կառավարության որոշման նախագծի վերաբերյալ դիտողություններ և առաջարկություններ չունենք: | - |